OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 2 Pv 207/15/8811-3	Trebišov 14.09.2016 
EEČ: 2-69-336-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno e Trestného zákona 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno e Trestného zákona  

sa v skúšobnej dobe, určenej uznesením prokurátora Okresnej prokuratúry Trebišov zo dňa 16.7.2015 spisová značka 2 Pv 207/15/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V období od 10.08.2014 do 09.02.2015 bez uzatvorenej zmluvy o združenej dodávke elektriny neoprávnene odoberal elektrickú energiu spoplatňovanú podľa zákona č. 251/2012 o energetike    a to vo svojom byte č. 7 na treťom poschodí obytného bloku XXXXX v Čiernej nad Tisou tým spôsobom, že po tom, čo bolo odberné miesto odpojené pracovníkmi VSD, a. s., Košice dňa 15.05.2014 svojvoľne napojil dané odberné miesto tak, že odstránil montážnu plombu zo svorkovnice elektromera  a zapojil vývodové vodiče vo svorkovnici elektromera a takým spôsobom bola napojená elektroinštalácia bytu    čím takto pre poškodeného XXXXX spôsobil škodu vo výške 236,92 €. 

Uznesením prokurátora Okresnej prokuratúry Trebišov zo dňa 16.7.2015, spisová značka 2 Pv 207/15/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn.                        2 Pv 207/15/8811 zo dňa 16.07.2015, právoplatným 21.08.2015, bolo trestné stíhanie proti obv. XXXXX, stíhanému za  prečin  krádeže podľa § 212 ods. 2 písm. e/  Tr. zákona podmienečne zastavené a bola mu stanovená skúšobná doba v trvaní 12 mesiacov. Skúšobná doba uplynula dňa 21.08.2016. Súčasne bola obvinenému podľa § 216 ods. 3  Tr. poriadku uložená povinnosť uhradiť v skúšobnej dobe poškodenej strane XXXXX, škodu vo výške 236,92 €.

	Podľa § 217 ods. 1 Tr. poriadku bolo zisťované, či sa obvinený XXXXX v skúšobnej dobe osvedčil. Následne bolo zistené, že obv. XXXXX  je z miesta bydliska hodnotený všeobecne, jeho správanie nebolo prejednávané komisiou verejného poriadku. Zo správy Okresného úradu Trebišov, Odbor všeobecnej vnútornej správy vyplýva, že obvinený XXXXX nemá v  evidencii priestupkov počas plynutia skúšobnej doby žiaden záznam o priestupku. Zo správy OR PZ, Odbor kriminálnej polície Trebišov vyplýva, že v súčasnosti nie je trestne stíhaný a nedopustil sa žiadneho priestupku na úseku cestnej premávky.

	Z odpisu registra trestov ďalej vyplýva, že obvinený nebol v priebehu skúšobnej doby súdom trestaný. 

	Zo správy poškodenej spoločnosti XXXXX zo dňa 05.09.2016 vyplýva, že obvinený uhradil spôsobenú škodu vo výške 236,92 € prostredníctvom čiastkových plnení k dátumu 14.12.2015.

	Keďže  u obv. XXXXX boli splnené podmienky, prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e/  Tr. poriadku.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Peter Prokopovič
prokurátor